La Universitat de València celebra el Dia Internacional de l’Orgull

## La Universitat de València celebra el Dia Internacional de l’Orgull

La Universitat de València celebra el 28 de juny, Dia Internacional de l'Orgull LGTBIQA+, commemorant així la revolta de Stonewall del 1969, quan es produïren diversos moviments de protesta als Estats Units com a resposta a una batuda policial en el Stonewall Inn, un bar de Nova York.

Els edificis dels diferents campus han penjat banderoles amb l'arc de sant martí, simbol de l'ogull LGTBIQ+ com a mostra del compromís institucional amb la diversitat. I de la mateixa manera, la nostra institució com a integrant de la Xarxa d'Universitats per la Diversitat (RUD) comparteix el manifest “**Per unes universitats visibles, vives, valentes i compromeses amb la pau”** <https://red-de-universidades-por-la-diversidad.webnode.es/l/cat-manifest-rud-2025> on es reafirma el compromís amb una universitat pública, crítica, segura i orgullosament diversa, “que no sols tolera la diferència, sinó que la celebra, la protegeix i la reconeix com a motor de justícia social, coneixement transformador i pau entre els pobles.”

Des del Servei de Biblioteques i Documentació s'han programat catàlegs, exposicions i activitats diverses: A la Biblioteca d’Humanitats s’ha preparat una selecció de llibres en paper a la prestatgeria situada al costat del taulell de préstec i s’ha creat una col·lecció virtual al catàleg amb recursos relacionats amb la diversitat sexual i de gènere, accessible ací: <https://trobes.uv.es/discovery/collectionDiscovery?vid=34CVA_UV:VU1&collectionId=81339556740006258&lang=ca>

A la Biblioteca de Ciències “Eduard Boscà” s’ha organitzat una exposició de llibres sobre temàtica LGTBI+, a la Biblioteca de Psicologia i Esports també han muntat una exposició dedicada al col·lectiu i finalment, també a la Biblioteca d'Educació han muntat una xicoteta exposició, el "Punt d'interés" amb llibres relacionats amb la temàtica.

       

Fins al 31 d'agost es pot visitar a La Nau Centre Cultural, l'exposició **HIGIENE PÚBLICA: La societat com a cos malalt,**un projecte al voltant de l'obra de l'artista Daniel Gasol que reflexiona, des del present, la relació entre legislació, ciència i religió que criminalitza, medicalitza i castiga a qui no compleix les normativitats del sistema capital, amb la condició de ser “ciudadans de bé” / “bons ciutadans”. A partir de l'anàlisi dels codis i les lleis de vagabunds i malfactors (1933-1970) i de perillositat social (1970-1995), el projecte examina com totes dues lleis van abordar qüestions de gènere, raça i classe social intentant administrar, regular i disciplinar desitjos i relacions afectivosexuals entre persones. Més info

Del 30 de juny al 26 d'octubre es pot visitar a La Nau Centre Cultural l’exposició **Miguel de Molina:** ***“Yo quiero ser diferente”***dóna a conèixer la vida i l’art avantguardista d’aquesta gran figura de la cultura espanyola, des dels seus inicis als anys trenta a Madrid fins la seua retirada dels escenaris en 1960, a Buenos Aires, on hi visqué exiliat. Intèrpret excepcional, el “Rey de la copla” revolucionà el món de les arts escèniques i continua sent un referent per a molts contemporanis. Més info

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

De la mateixa manera, durant els mesos de maig i juny per commemorar les dues dates rellevants en matèria de diversitat sexual com són el **17 de maig, Dia Internacional contra la LGTBI-fòbia**, i **28 de juny, Dia Internacional de l'Orgull**, la Universitat ha programat tot un seguit d'activitats:

* I és així que el mateix dia **6 de maig**, en la Facultat de Ciències Socials ha tingut lloc la conferencia-taller: **“Marikas i Rates. Transformacions Urbanes des de Dissidències Sexogenèriques"** que explora com els espais urbans es configuren com a construccions socials modelades per les dinàmiques de poder i normativitats. Eki Irusta, des d'una perspectiva crítica i situada, aborda la resignificació d'aquests espais mitjançant practiques identitàries i les dissidències sexogenèriques en el context de Barcelona.

* **I Congrès d’Innovació Educativa TRENCART: gènere, diversitat i descolonialitat** el 8 de maig en la Facultat de Geografia i Història. L'organització d'aquest congrés ve motivada per la mancança, en els entorns universitaris, d'espais de diàleg i debat dedicats a les qüestions de gènere, diversitat i decolonialitat aplicades a l'estudi i investigació de les Humanitats Contemporànies.

* El divendres 9 de maig,  la conferència impartida per Clara Gil **"Sensorialidades del cos al cinema queer contemporani",** dins del cicle de conferències "Cossos pensats, cossos resignificados" en la Facultat de Geografia i Història.

* El dimarts 13 de maig  la **IV Jornada d'Innovació Docent +** exposició organitzada pel grup de recerca ARSMAYA del Departament d'Història de l'Art, en la qual es van tractar diversos aspectes, entre ells les diversitat de gènere en la Facultat de Geografia i Història.
* **Actuació** de la cantautora, poeta i escriptora peruana **Emma Cadenas Mujica**, alumna del màster de **Gènere i Polítiques d'Igualtat, de la UV**  **“Amb molt d’ORGULL”** **Cançons i poesia per la diversitat**, el **15 de maig** de 2025 al Punt de Trobada entre la Facultat de Ciències Socials i la Facultat de Formació de Professorat. **És la proposta artística en viu d'Emma Cadenas,**en la qual reuneix diverses de les seues millors cançons i poemes relacionats amb els temes de la identitat, l'amor, el transfeminismo, la tolerància, la migració i altres vivències més comunes. És un espectacle de profund lirisme en el qual intercala les seues interpretacions musicals i poètiques.

* I  Congrés Internacional "**Estereotips de gènere i** **activitats físico-esportives"** Facultat de Ciències  de l'Activitat Física i l'Esport. https://esdeveniments.uv.es/128677/detail/congres-internacional-estereotips-de-genere-i-activitats-fisico-esportives.html

* V jornada Educar en la Diversitat El 30 d'abril es va celebrar la Jornada Educar en la Diversitat, organitzada pel grup d'investigació EDi ( Educació i Diversitat LGTBIQ+). Les jornades es presenten com una ocasió de reflexionar sobre les diversitats i la seua gestió en l'aula. Facultat de Formació del Professorat
* Exposició Donant la cara, cedida pel col·lectiu Lambda i que s'ha pogut visitar al vestíbul durant el mes de maig. Aquesta exposició ha tingut un gran ressò entre l'estudiantat, el professorat i el PTGAS. Facultat de Formació del Professorat
* El 15 de maig, l'Assemblea de Representants de l'estudiantat de la Facultat de Formació del Professorat va organitzar una activitat lúdica per celebrar el final de les classes i va procedir al lliurament de reconeixements a l'estudiantat per la seua participació en  la decoració dels espais de la Facultat amb motiu del mes de l'orgull. La iniciativa de l'AdR en la decoració dels espais de la Facultat ha sigut rebuda molt positivament. Facultat de Formació del Professorat

Altres activitats d'interés:

* **C****ongrés Internacional “Regirar la memoria queer i trans. Contrarxius i perifèries”** té lloc els dies 22 i 23 de maig de 2025 al Centre Cultural La Nau. Sala Matilde Salvador. Més info
* Cicle de cinema: **Queer & Trans Memory Droplets** Selecció de peces curtes presentades per lxs autorxs i comisarixs. Centre Cultural La Nau. Més info

Arxivat en:

## Altres Notícies

La UV reconeix quatre dècades de lideratge compartit

La UV commemora el 50è aniversari de la Facultat de Farmàcia i Ciències de l’Alimentació

Lliurament dels premis a les 100 millors notes de les PAU i NAU

Cercar

## Cerca avançada

Tipus
Cultura - Altres activitatsCultura - CinemaCultura - Congressos i jornadesCultura - Conferències i debatsCultura - ExposicionsCultura - LletresCultura - MúsicaCultura - PatrimoniCultura - Premis i convocatòriesCultura - Arts escèniquesEsportsEstudisInstitucionalRecercaCultura - Universitat-Societat

---

Formats
EntrevistaOpinióReportatge

Per data (format: dd/mm/aaaa)
Del
Al

S'ha d'omplir els dos camps

Cercar
Cercar